

**Әкімдіктің 2005 жылғы 7 қазандағы № 336 "Науырзым мемлекеттік табиғи қорығы аумағының айналасында күзету аймағын белгілеу туралы" қаулысына өзгеріс енгізу туралы**

Қостанай облысы әкімдігінің 2014 жылғы 11 ақпандағы № 24 қаулысы. Қостанай облысының Әділет департаментінде 2014 жылғы 20 наурызда № 4519 болып тіркелді

      2003 жылғы 20 маусымдағы Қазақстан Республикасы Жер кодексінің 123-бабына, "Ерекше қорғалатын табиғи аумақтар туралы" 2006 жылғы 7 шілдедегі Қазақстан Республикасы Заңының 10-бабы 2-тармағының 11) тармақшасына және 18, 43-баптарына сәйкес Қостанай облысының әкімдігі **ҚАУЛЫ ЕТЕДІ:**

      1. Қостанай облысы әкімдігінің 2005 жылғы 7 қазандағы № 336 "Науырзым мемлекеттік табиғи қорығы аумағының айналасында күзету аймағын белгілеу туралы" қаулысына (Нормативтік құқықтық актілерді мемлекеттік тіркеу тізілімінде № 3514 болып тіркелген, 2005 жылғы 4 қарашада "Қостанай таңы" газетінде, 2005 жылғы 5 қарашада "Костанайские новости газетінде жарияланған) мынадай өзгеріс енгізілсін:

      1-тармақ мынадай редакцияда жазылсын:

      "1. Науырзым мемлекеттік табиғи қорығы аумағының айналасында және ені 2 шақырымнан кем емес жоғарыда көрсетілген қорық шекараларында орналасқан жер пайдаланушылардың жерлерінде күзету аймағы белгіленсін.

      Жер пайдаланушылардан учаскелерді алып қоймағандағы күзету аймағының жалпы ауданы 116726,5 гектар (оның ішінде: 80835 гектар - Науырзым ауданында және 35891,5 гектар - Әулиекөл ауданында).".

      2. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Қостанай*

*облысының әкімі                            Н. Садуақасов*

*КЕЛІСІЛДІ:*

*"Қазақстан Республикасы*

*Қоршаған ортаны қорғау*

*министрлігі Орман және*

*аңшылық шаруашылығы*

*комитетінің "Науырзым*

*мемлекеттік табиғи қорығы"*

*республикалық мемлекеттік*

*мекемесінің (РММ) директоры*

*\_\_\_\_\_\_\_\_\_\_\_\_\_\_\_ Б. Мұттақов*

*"Қазақстан Республикасы*

*Қоршаған ортаны қорғау*

*министрлігінің Орман және*

*аңшылық шаруашылығы*

*комитетінің Қостанай*

*облыстық орман және*

*аңшылық шаруашылығының*

*аумақтық инспекциясы"*

*РММ басшысы*

*\_\_\_\_\_\_\_\_\_\_\_ М. Бегімбетов*

*"Қостанай облысы әкімдігінің*

*табиғи ресурстар және табиғат*

*пайдалануды реттеу басқармасы"*

*ММ басшысы*

*\_\_\_\_\_\_\_\_\_\_\_\_\_\_\_\_ Қ. Төлеубаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК